Diari Oficial de la Generalitat Valenciana


Sumari del DOGV 3968, del 28-03-2001 (2001/2678)

Informació pública de l'alternativa tècnica de programa d'actuació integrada per a l'àmbit de la unitat d'execució I.R.13 del Pla General de Vinaròs.
-----------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2678


Organisme emissor
:   Ajuntament de Vinaròs

Tipus de document
:   Anunci

Informació pública de l'alternativa tècnica de programa d'actuació integrada per a l'àmbit de la unitat d'execució I.R.13 del Pla General de Vinaròs. [2001/M2678]
  
Atesa la documentació presentada en data 23 de gener de 2001, registre d'entrada 822 (registre d'entrada en serveis tècnics ST/95), es presenta davant l'Ajuntament de Vinaròs instància signada pel senyor Marceliano Alfaro Sanandrés, en representació de la mercantil Ingsoma Dos, SA, grup Ocidesa, SA, en què sol·licita que es tinga per presentada l'alternativa tècnica de programa d'actuació integrada per a l'àmbit de la unitat d'execució I.R.13 del Pla General.
  
En aquesta instància exposa:
  
Que mitjançant aquest escrit es presenta, sobre la base del que disposa l'article 44 de la Llei Reguladora de l'Activitat Urbanística (LRAU), alternativa tècnica de programa d'actuació integrada per a l'àmbit de la unitat d'execució I.R.13 del Pla General de Vinaròs, que es troba actualment en tramitació (coincident pràcticament amb l'àrea 7 del sòl urbanitzable no programat del PGOMU vigent, i integrada pels següents documents:
  
- Programa d'actuació integrada, memòria.
  
- Document d'homologació parcial modificativa.
  
- Pla parcial.
  
- Avantprojecte d'urbanització.
  
L'alcaldia, mitjançant la Resolució de data 25 de gener de 2001, i de conformitat amb l'article 45 de la Llei 6/1994, Reguladora de l'Activitat Urbanística disposa sotmetre a informació pública l'alternativa presentada d'acord amb els tràmits que disposa l'article 46 de la LRAU.
  
A aquest efecte, l'edicte va ser publicat en el diari Mediterráneo de data 9 de febrer de 2001 i en el Diari Oficial de la Generalitat Valenciana de 27 de febrer.
  
La mercantil indicada va presentar un escrit, de data 7 de març de 2001, en què sol·licitava la nova publicació de l'edicte, per errades formals en l'edicte publicat que pogueren causar l'anul·lació del procediment. Admés aquest, es procedeix a la publicació de l'edicte d'informació al públic, deixant sense efecte la publicació anterior. En virtut d'això, aquesta alcaldia resol:
  
Atesa la documentació presentada en data 23 de gener de 2001, registre d'entrada 822 (registre d'entrada en serveis tècnics ST/95), es presenta davant l'Ajuntament de Vinaròs instància signada pel senyor Marceliano Alfaro Sanandrés, en representació de la mercantil Ingsoma Dos, SA, grup Ocidesa, SA, en què sol·licita es tinga per presentada alternativa tècnica de programa d'actuació integrada per a l'àmbit de la unitat d'execució I.R.13 del Pla General, que es troba actualment en tramitació (coincident pràcticament amb l'àrea 7 del sòl urbanitzable no programat del PGOMU vigent, i integrada pels següents documents:
  
- Programa d'actuació integrada, memòria.
  
- Document d'homologació parcial modificativa.
  
- Pla parcial.
  
- Avantprojecte d'urbanització.
  
Donant compliment al que estableix l'article 46 de la LRAU, se sotmeten a informació pública els esmentats documents per termini de 20 dies, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana.
  
Es podran presentar alternatives tècniques i al·legacions durant 20 dies, comptats des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Durant tot el procediment podran ser objecte de pública consulta, en l'ajuntament, les al·legacions i alternatives tècniques que s'hi presenten.
  
L'acte d'obertura de pliques tindrà lloc en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.